Nodämm die fimpf Grinder 1976 elai an der Fasnacht gsi sin, het sich das e weeneli in de Agfrässene ummegsproche und es hänn sich pletzlig no anderi fir d Gwäägi aafo interessiere. Me het aber au scho dozuemools nit aifach  Greeti und Pleeti uffgno, sondern nooneme restriggdive Verfaahre ussgwählt. In der Blietezytt vo friehner hetts sogar e zahlemässigi Beschränggig by de Drummler gä. Nit e jeede wo het welle isch denn au tatsächlig yyhneko.